|  |
| --- |
| **VÝZVA****na predloženie žiadostí o poskytnutie finančných prostriedkov na rozvojový projekt****„Podpora výučby materinského jazyka národnostnej menšiny 2023“** |
| **Cieľ výzvy** | Podpora vzdelávania žiakov patriacich k národnostným menšinám v ich materinskom jazyku podľa plnenia záväzkov SRk Európskej charte regionálnych alebo menšinových jazykov. |
| **Oprávnení žiadatelia** | Zriaďovatelia základných a stredných škôl s národnostnými triedami (školy s vyučovaním jazyka národnostnej menšiny) alebo s vyučovacím jazykomslovenským (ďalej len „žiadateľ“). |
| **Prioritné oblasti podpory** | * prípravné aktivity na realizáciu výučby jazyka národnostnej menšiny (chorvátskeho, poľského, rusínskeho, rómskeho, ukrajinského, nemeckého, českého alebo bulharského jazyka)
* realizácia výučby jazyka národnostnej menšiny (chorvátskeho, poľského, rusínskeho, rómskeho, ukrajinského, nemeckého, českého alebo bulharského jazyka) Poznámka: Aktivity sa môžu realizovať aj online formou.
 |
| **Použitie finančných prostriedkov** | Finančné prostriedky **je možné použiť na**:1. bežné výdavky
2. tovary a služby

Účelové finančné prostriedky **nie je možné použiť na**:1. úhradu záväzkov z predchádzajúcich rokov,
2. refundáciu výdavkov uhradených v predchádzajúcich rokoch,
3. splácanie úverov a úrokov z poskytnutých úverov,
4. kapitálové výdavky, nájomné, vzdelávanie pedagogických a odborných zamestnancov základnej a strednej školy.
 |
| **Výška celkových finančných****prostriedkov určených na zverejnenú výzvu** | 10 600,- Eur |
| **Maximálna výška finančných****prostriedkov na jeden rozvojový projekt** | 2 000,- EurPoznámka: Požadovanú finančnú čiastku je potrebné uviesť v celých eurách (nie v centoch). Spoluúčasť sa nevyžaduje. |
| **Oprávnená doba realizácie projektu** | 1.10.2023 do 15.12.2023 |
| **Konečný termín predloženia žiadostí** | 12. septembra 2023 do 23:59 |
| **Predkladanie žiadostí o financovanie rozvojového projektu** | Vyplnenú žiadosť zašle žiadateľ elektronicky cez formulár zverejnený na stránke MŠVVaŠ SR. |
| **Vyhodnotenie žiadostí** | Vyhodnotenie žiadostí uskutoční komisia. |
| **Kritériá hodnotenia** | Žiadosti neoprávnené, neúplné a žiadosti, ktoré nespĺňajú kritériá uvedené vo výzve výberová komisia nebude posudzovať. Rozvojové projekty a žiadosti bude výberová komisiaposudzovať a hodnotiť podľa nasledovných kritérií, ktoré majú rovnakú váhu, max. počet bodov na jeden projekt je 15: |

|  |  |
| --- | --- |
|  | * súlad projektu s prioritnými témami výzvy,
* udržateľnosť projektu (napr. možnosť využitia výsledkov/výstupov projektu v ďalšej výchovno-vzdelávacej činnosti školy, šírenie výstupov/výsledkov projektu pre iné školy a subjekty, atď.),
* efektívnosť využitia finančných prostriedkov (napr. vyváženosť rozpočtu z pohľadu aktivít a výdavkov na tovary/služby, pomer zapojených žiakov vo vzťahu k celkovému počtu žiakov v škole).
 |
| **Zverejnenie výsledkov** | Zoznam žiadateľov, ktorým budú poskytnuté finančné prostriedky bude zverejnený na webovom sídle MŠVVaŠ SR do 15 dní od schválenia ministrom školstva, vedy, výskumua športu SR. |
| **Vyhodnotenie rozvojového projektu** | Realizátor projektu vypracuje záverečnú správu o výsledkoch realizácie projektu, ktorej súčasťou bude aj informáciao nákladoch vynaložených na projekt a zašle MŠVVaŠ SR – Sekcii národnostného a inkluzívneho vzdelávania najneskôrdo 22. decembra 2023. |
| **Zúčtovanie schválených účelových finančných prostriedkov na rozvojový projekt po jeho uskutočnení** | Žiadateľ je povinný pridelené finančné prostriedky použiť výlučne len na zabezpečenie cieľa projektu, na ktorý sa finančné prostriedky poskytli podľa predloženého rozpisu rozpočtu rozvojového projektu odsúhlaseného výberovou komisiou.Účelové finančné prostriedky je potrebné čerpať do 15. decembra 2023. V odôvodnených prípadoch do 15. marca nasledujúceho rozpočtového roka v súlade s § 8 ods. 5 zákona č. 523/2004 Z. z. o rozpočtových pravidlách. Nevyužité finančné prostriedky zašle žiadateľ RÚŠS. |

**Bratislava, 12. júl 2023**

 Mgr. Daniel Bútora

minister školstva, vedy, výskumu a športu SR